stanford-oval/wikipedia huggingface dataset:
Pätkä

Näyttelijä Masa Niemi Pätkän rooliasussa.
Pätkä (ruots. Stumpen) on Ola Fogelbergin luoma sarjakuvahahmo, joka seikkailee useimmiten yhdessä parhaan ystävänsä Pekka Puupään kanssa.
Alun perin Pätkä esiintyi Herra Pätkä -nimisessä omassa sarjakuvassaan, joka ilmestyi Elannon henkilöstölehdessä Työtoverissa vuosina 1929–1943. Kuluttajain Lehden sivuilla ilmestyneessä Pekka Puupää -sarjakuvassa Pätkä nähtiin ensi kerran vuonna 1931, ja Pekka ja Pätkä alkoivat pian esiintyä säännöllisesti toistensa sarjoissa. Lopulta Pätkä jäi yhdeksi Pekka Puupään vakiohahmoista, kun hänen oma sarjakuvansa lakkasi.
Sarjakuvassa Pätkä on pitkänenäinen, lyhyt ja hieman pyöreähkö mies. Hänkään ei ole suuri järjenjättiläinen, mutta kuitenkin jonkin verran nokkelampi kuin Pekka. Molemmat ovat Justiinan kurin alla. Sarjakuvan Pätkä on myös itse naimisissa, toisin kuin elokuvissa. Rouva Pätkää ei kuitenkaan nähty usein.
Sarjakuvassa Pätkä usein houkuttelee Pekan pahoille teille, kuten juomaan tai pelaamaan korttia. Hän lyö myös monesti vetoa Pekan kanssa, ja oveluudellaan yleensä voittaa. Pekka suostuu usein Pätkän ehdotuksiin, ja sen seurauksena joutuu kärsimään jotenkin.
Pekka ja Pätkä -elokuvissa Pätkää esitti Masa Niemi. Hän oli kova akrobaatti. Elokuvissa Pätkän hahmo oli monessa suhteessa erilainen kuin sarjakuvissa ja hänestä oli tullut Pekan tasavertainen aisapari, kun taas sarjakuvassa Pekka oli ollut selkeästi Pätkää tärkeämpi henkilö. Elokuvasarja päättyi Niemen tehtyä itsemurhan vuonna 1960. Elokuvissa Pätkän vakiohokema oli "Asiahan ei tietysti minulle kuulu, mutta..." Pätkän etunimi ilmoitettiin vain elokuvassa Pekka ja Pätkä lumimiehen jäljillä; se oli niin ikään "Pätkä"[lähde? ].
Aiheesta muualla

Sitaatteja aiheesta Pätkä Wikisitaateissa
Rauvola (Uskela)

Rauvola on maarekisterikylä Salossa. Kylän hajanainen alue sijaitsee kaupungin Salon keskustaajaman eteläpuolella.
Rauvolan alkuperäinen kantatila on purettu. Se oli Joensuun kartanon ulkotila. Tila on sijainnut Merikulman alueella Hämeenkylän vieressä Eriniitunojan ja Santaojan välisellä alueella, jonne syntyi pieni kyläkeskus 1900-luvun alussa. Kylässä toimi kauppa vuoteen 1979 saakka ja Hämeenkylän puolella toimi Merikulman kansakoulu. Myös uudempi Rauvolan tila Eriniitunojan pohjoispuolelta on nyttemmin purettu ja sen alueelle on kaavoitettu Rauvolan kaupunginosa, jota ei ole vielä lähdetty toteuttamaan.
Rauvolan rekisterikylään on liitetty historian saatossa Kälpiön, Ragnebölen ja Röykkälän kylät. Kälpiö sijaitsee Vähäjoen varrella ja Ragneböle ja Röykkälä ovat jääneet Viitannummen asuinalueen alle.
Rapp

Rapp voi tarkoittaa seuraavia:
Sukunimenä
Aarne Rapp (1897–1939), suomalainen taidemaalari, piirtäjä ja kirjailija
Alex Rapp (1869–1927), suomalainen taide- ja koristemaalari
Anita Rapp (s. 1977), norjalainen jalkapalloilija
Anthony Rapp (s. 1971), yhdysvaltalainen näyttelijä
Christian Rapp (1928–2004), suomalainen jääkiekkoilija
Eino Rapp (1902–1953), suomalainen taidemaalari
Oskar Rapp (1880–1964), suomalainen taidemaalari
Reneé Rapp (s. 2000), yhdysvaltalainen laulaja, lauluntekijä ja näyttelijä
Tauno Rautapalo-Rapp (1914–1998), suomalainen kirjailija ja taidemaalari, Oskar Rappin poika
Torsten Rapp (1905–1993), Ruotsin puolustusvoimien ylipäällikkö 1960-luvulla
Muita
RAPP, Venäjän proletaarikirjailijain yhdistys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rapp”, voi hakea sivunnimihaulla, laajalla sivunnimihaulla tai tekstihaulla.
Rappahannock

| Rappahannock |
| --- | --- |

Alkulähde:  Chester Gap
Laskupaikka:  Chesapeakenlahti
Maat:   Yhdysvallat
Pituus:  296 km
Alkulähteen korkeus:  520 m
Virtaama:  47 m³/s
Valuma-alue:  7 405 km²
Rappahannock joki laskee Chesapeakenlahteen
Rappahannock on itäisessä Virginiassa Yhdysvalloissa virtaava joki. Se on noin 296 kilometriä pitkä. Joki alkaa Chester Gapista Virginiasta ja laskee Chesapeakenlahteen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Videopelivuosi 1980

Tämä artikkeli käsittelee vuoden 1980 videopelijulkaisuja ja videopelimaailman merkittäviä tapahtumia.
Tapahtumat > Uusia yhtiöitä

HAL Laboratory perustetaan.
Laitteistojulkaisuja > Käsikonsolit

Nintendo julkaisee Game & Watch elektroniikkapelit.
Laitteistojulkaisuja > Tietokoneet

Sinclair Research julkaisee ZX80 kotitietokoneen.
Acorn Computers julkaisee Acorn Atom kotitietokoneen.
Tandy Corporation julkaisee TRS-80 Color Computer kotitietokoneen.
Huomattavat julkaisut

Akalabeth
Battlezone
Computer Bismarck
Missile Command
Mystery House
Namco julkaisee Pac-Man kolikkopelin.
Rogue
Vanja-eno

Kuva näytelmän esityksestä Moskovan Taideteatterissa vuodelta 1899.
Vanja-eno (joskus myös Eno Vanja, ven. Дядя Ваня, Djadja Vanja) on Anton Tšehovin näytelmä. Se julkaistiin 1890-luvulla ja esitettiin ensimmäisen kerran vuonna 1900 Konstantin Stanislavskin ohjaamana. Vanja-eno lasketaan kuuluvaksi sarjaan, johon kuuluvat lisäksi näytelmät Lokki, Kolme sisarta ja Kirsikkapuisto.
Näytelmän kantava teema on tuhlattu elämä. Vanja-eno toteaa 47-vuotiaana olevansa vanhus: hän on tehnyt maatilalla työtä antaen työn tuoton – jo kuolleen – sisarensa miehelle, professorille, joka käytti koko uransa saamatta mitään aikaan. Näytelmän alussa professori haluaa muuttaa tilan rahaksi ja muuttaa Suomeen viettämään eläkevuosiaan.
Vaikka näytelmä on kirjoitettu ennen luonnonsuojeluaatteen yleistymistä, näytelmän lääkäri on huolissaan metsien tilasta. Tšehovin onkin tämän vuoksi sanottu olleen ”ekologi ennen ekologiaa”.
Vanjan nuorempi sisar on syvän uskonnollinen ja on valmis uhraamaan elämänsä tuonpuoleisen palkinnon toivossa.
Näytelmässä miesten ja naisten väliset rakkaudet tai ihastumiset kohdistuvat tavoittamattomiin henkilöihin.
Tyyliltään Vanja-eno luokitellaan usein draamaksi tai tragikomediaksi. Tšehov itse kutsui näytelmää komediaksi.
Suomennoksia

V. Tarkiainen: Eno Vanja.  Yrjö Weilin, 1909.
Eino Kalima: Vanja-eno.  WSOY, 1960.
Martti Anhava: Vanja-eno.  Otava, 1999.  ISBN 951-1-15882-1.
Teatteriesityksiä Suomessa

Vanja-eno on vanhimpia Suomessa laitosteatterissa esitettyjä näytelmiä. 2000-luvulla sitä on esitetty muun muassa Avoimet Ovet -teatterissa. Reko Lundan ohjasi Vanja-enon Tampereen Työväen Teatterissa (ensi-ilta 2002) ja Pekka Milonoff KOM-teatterissa (ensi-ilta 24.10.2007).
Helsingin kaupunginteatterin version, jonka ensi-ilta nähtiin 18.9.2014, ohjasi unkarilainen Tamás Ascher. Rooleissa nähtiin muun muassa Santeri Kinnunen, Martti Suosalo ja Esko Salminen.
Aiheesta muualla

Wikimedia Commonsissa on kuvia tai muita tiedostoja aiheesta .
Näytelmä alkuperäismuodossa Библиотека Комарова. (venäjäksi)
Rauvola (Salo)

Rauvola on Salon kaupunginosa, joka sijaitsee Merikulman tien varrella Merikulmalla ja rajoittuu Halikonlahteen. Alueella on pieni asuntoalue.
Pääkonttori

Kemiran pääkonttori Helsingissä vuonna 2008
Pääkonttori on strategisesti sijoitettu keskuskonttori, joka toimii yrityksen ja sen konttoriverkoston hallintokeskuksena.
Pääkonttori koostuu konsernin emoyhtiön juridisesta kotipaikasta, ylimmästä johdosta (toimitusjohtaja ja johtoryhmä) sekä konsernitason toiminnoista.
Sijainti valitaan yleensä joko yrityksen markkina-alueen, historian, työvoiman saatavuuden, logistiikan, matalan kustannustason tai näiden yhdistelmien perusteella. Pääkaupungit ovat suosittuja sijoituspaikkoja, kuten myös erilaiset talouskeskukset kuten Hongkong ja New York.
Yritykset ja yhteisöt maksavat yhteisöveronsa siihen kuntaan, jossa niiden pääkonttori on. Suurin osa yhteisöverosta menee valtiolle, mutta osa palautuu kunnille sen mukaan paljonko yrityksellä on työntekijöitä kyseisessä kunnassa. 
Emoyhtiön juridinen kotipaikka on siis vain yhdessä paikassa, mutta käytännössä yrityksen johto ja konsernitason toiminnot voivat olla hajautettuna useampaan paikkaan . Hajauttamisella toimintaa useampiin toimipisteisiin voidaan sijaintiin liittyviä riskejä sekä lisätä tuottavuutta. Hajautuksen epäonnistuessa taas se voi esimerkiksi lisätä liikaa kustannuksia suhteessa saavutettavaan hyötyyn.
Yrityksen toiminnan kansainvälistyessä voi olla tarpeellista perustaa myös sivuliikkeitä tai tytäryhtiöitä.
Aiheesta muualla

Kuvia tai muita tiedostoja aiheesta Pääkonttori Wikimedia Commonsissa
Rade des Basques

Basque Roadsin kartta vuodelta 1757
Basque Roads on suojainen Biskajanlahden poukama Ranskan Charente-Maritimen läänin rannikolla. Poukaman suojana lännessä on Oléronin saari (ransk. Île d'Oléron) ja pohjoisessa Rén saari (ransk. Île de Ré). La Rochellen satamakaupunki sijaitsee poukaman koilliskulmassa ja etelässä Rochefortin kaupunki lähellä Charentejoen suuta.
Alue tunnetaan muun muassa Britannian kuninkaallisen laivaston 1809 Ranskan laivastosta saamasta voitosta sekä Britannin epäonnistuneesta hyökkäyksestä 1757.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Basque Roads
Ulkoasiainneuvosto

Ulkoasiainneuvosto (lyh. UAN) on Euroopan unionin neuvoston muodostama kokoonpano, joka vastaa unionin ulkoisesta toiminnasta. Sen tehtäviin kuuluvat ulkopolitiikka, puolustus ja turvallisuus, kauppa, kehitysyhteistyö sekä humanitaarinen apu. Neuvosto muodostaa puitteet jäsenvaltioiden yhteistyölle näillä alueilla ja pyrkii varmistamaan EU:n toiminnan yhtenäisyyden, johdonmukaisuuden ja tehokkuuden maailmanlaajuisesti.
Toiminta

Ulkoasiainneuvostossa kokoontuvat EU-maiden ulkoministerit, ja käsiteltävistä aiheista riippuen myös puolustus-, kehitys- ja kauppaministerit. Neuvoston istuntojen puheenjohtajana toimii EU:n ulkoasioiden ja turvallisuuspolitiikan korkea edustaja. Ulkoasiainedustajaa tukee Euroopan ulkosuhdehallinto (EUH).
Politiikka > Ulkosuhdepolitiikka

Ulkoasiainneuvoston keskeisenä tehtävänä on varmistaa, että EU:n ulkoinen toiminta säilyy yhtenäisenä ja tehokkaana. Neuvosto tekee yhteistyötä Euroopan komission kanssa ja noudattaa Eurooppa-neuvoston antamia suuntaviivoja. Neuvosto voi myös hyväksyä erilaisia toimenpiteitä, kuten pakotteita, EU:n ulko- ja turvallisuuspolitiikan toteuttamiseksi.
Politiikka > EU:n yhteinen kauppapolitiikka

EU:n yhteinen kauppapolitiikka on EU:n yksinomaisessa toimivallassa, ja neuvosto hyväksyy kauppapolitiikkaan liittyvät toimenpiteet yhdessä Euroopan parlamentin kanssa. Neuvosto valtuuttaa Euroopan komission aloittamaan kauppaneuvottelut ja antaa sille neuvotteluohjeet. Komissio vastaa kauppasopimusten neuvottelemisesta ja hallinnoinnista, kun taas neuvosto toimii keskeisessä roolissa kauppapolitiikan suuntaviivojen asettamisessa.
EU:n ulko- ja turvallisuuspoliittinen globaalistrategia

EU:n globaalistrategia ohjaa unionin toimintaa ulko- ja turvallisuuspolitiikan alalla, keskittyen rauhan ja turvallisuuden edistämiseen, EU:n ulko- ja turvallisuuspolitiikan määrittelyyn sekä kriisinhallintatoimien käynnistämiseen. Strategia, jonka ulkoasiainedustaja esitteli EU:n johtajille vuonna 2016, luo suuntaviivat EU:n toiminnalle kansainvälisellä näyttämöllä.
Rade Krunić

Rade Krunić syyskuussa 2014.
Rade Krunić (s. 7. lokakuuta 1993 Foča) on bosnialainen jalkapalloilija, pelipaikaltaan keskikenttäpelaaja, joka edustaa italialaisseura Milania. Hän on pituudeltaan 184-senttimetrinen. Hän on pelannut myös Bosnia ja Hertsegovinan maajoukkueessa.
Krunić on edustanut kotimaansa Sutjeska Fočan jälkeen Serbiassa Donji Sremia ja Borac Čačakia sekä Italiassa Hellas Veronaa, jonka edustusjoukkueessa hän ei kuitenkaan pelannut, Empolia ja heinäkuusta 2019 lähtien Milania. Hän on pelannut Serie A:ssa 181 ottelua ja tehnyt niissä yhdeksän maalia. Otteluista 80 hän pelasi Empolissa ja teki kahdeksan maalia, Milanissa hän on tehnyt 101 ottelussa yhden maalin. Milanin mestaruuskaudella 2022–2023 hän pelasi 23 ottelua, joista 18 avauskokoonpanossa. Hän on pelannut Milanissa lisäksi 19 ottelua Mestarien liigassa ja kymmenen peliä Eurooppa-liigassa sekä tehnyt kummassakin kilpailussa yhden maalin.
Krunić pelasi Bosnia ja Hertsegovinan alle 21-vuotiaiden maajoukkueessa kahdeksan ottelua. Bosnia ja Hertsegovinan A-maajoukkueessa hän pelasi ensimmäisen kerran kesäkuussa 2016 ystävyysottelussa Tanskaa vastaan. Vuoden 2023 loppuun mennessä hän on pelannut 32 A-maaottelua, joista 25 ottelua avauskokoonpanossa. Hän on tehnyt maaotteluissaan neljä maalia: maaliskuussa 2019 EM-karsintaottelussa Armeniaa vastaan, lokakuussa 2020 EM-jatkokarsinnassa Pohjois-Irlantia vastaan sekä maaliskuussa 2023 kaksi maalia EM-karsinnassa Islantia vastaan.
Videopelivuosi 1979

Tämä artikkeli käsittelee vuoden 1979 videopelijulkaisuja ja videopelimaailman merkittäviä tapahtumia.
Tapahtumat

Activision perustetaan
Infocom perustetaan
Sierra On-Line perustetaan nimellä On-Line Systems
Sir-Tech perustetaan
Strategic Simulations perustetaan
Laitteistojulkaisuja > Pelikonsolit

Intellivision pelikonsoli julkaistaan
Laitteistojulkaisuja > Tietokoneet

Atari julkaisee 8-bittiset 400- ja 800-mallit
NEC PC-8001 julkaistaan
Sharp MZ-80K julkaistaan Euroopassa
Huomattavat julkaisut

Adventure julkaistaan Atari 2600:lle
Atari julkaisee Asteroids -pelin
Suomalainen Chesmac -shakkipeli
Namco julkaisee Galaxian -pelin
Atari julkaisee Star Raiders -pelin
Pyöräily kesäolympialaisissa 1952 – miesten joukkuemaantieajo

| Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Maantiepyöräily  | Maantiepyöräily  |
| --- | --- | --- | --- | --- |
| Maantieajo |   | miehet |  |  |
| Joukkueet |   | miehet |  |  |
| Ratapyöräily  | Ratapyöräily  | Ratapyöräily  |  |  |
| Aika-ajo |  | miehet |  |  |
| Eräajo |  | miehet |  |  |
| Tandem |  | miehet |  |  |
| Joukkuetakaa-ajo |  | miehet |  |  |
190,4 km:n maantiepyöräilyyn Helsingin olympialaisissa 1952 osallistui 28 joukkuetta, 107 pyöräilijää. Kilpailu käytiin henkilökohtaisen kilpailun yhteydessä. Joukkueessa sai olla neljä pyöräilijää, mutta kolmen parhaan aika laskettiin yhteistulokseen, eikä neljättä katsottu joukkueeseen kuuluvaksi palkintosijoja määritellessä.
Lopputulokset

| SIJA | URHEILIJAT | MAA | AIKA |
| --- | --- | --- | --- |
|  | André Noyelle Robert Grondelaers Lucien Victor |  Belgia | 15.20.46,6 |
|  | Dino Bruni Vincenzo Zucconelli Gianni Ghidini |  Italia | 15.33.27,3 |
|  | Jacques Anquetil Alfred Tonello Claude Rouer |  Ranska | 15.38.58,1 |
| 4. | Yngve Lundh Stig Mårtensson Allan Carlsson |  Ruotsi | 15.41.34,3 |
| 5. | Edwin Ziegler Oscar Zeissner Paul Maue |  Saksa | 15.43.50,5 |
| 6. | Hans Andresen Jørgen Frank Rasmussen Wedell Østergaard |  Tanska | 15.48.02,0 |
| 7. | André Moes Roger Ludwig Nicolas Morn |  Luxemburg | 15.49.04,0 |
| 8. | Arend van 't Hoft Jan Plantaz Adrie Voorting |  Alankomaat | 15.52.22,7 |
| 9. | Rolf Graf Josef Schraner Fausto Lurati |  Sveitsi | 15.52.49,4 |
| 10. | Odd Berg Erling Kristiansen Lorang Christiansen |  Norja | 15.55.01,7 |
| 11. | Desmond Robinson Brian Robinson Graham Vines |  Iso-Britannia | 15.58.51,0 |
| 12. | Constantin Stanescu Marin Niculescu Victor Georgescu |  Romania | 16.08.03,0 |
| 13. | Virgilio Pereyra Luis Angel de los Santos Mario Machado |  Uruguay | 16.08.41,4 |
Henkilökohtaiset ajat löytyvät Henkilökohtaisen kilpailun yhteydestä.
Keskeyttäneet

Seuraavat joukkueet eivät saaneet kolmea urheilijaa hyväksytysti maaliin.
Australia,  Itävalta,  Bulgaria,  Chile, Tšekkoslovakia,  Suomi,  Unkari,  Intia, Japani,  Etelä-Korea,  Meksiko,  Etelä-Afrikka, ,  Neuvostoliitto,  Yhdysvallat,  Vietnam.
Liechtenstein ja  Pakistan osallistuivat kumpikin kahdella pyöräilijällä vain henkilökohtaiseen kilpailuun.
Raimo Asiala

Raimo Asiala (11. huhtikuuta 1941 – 5. kesäkuuta 1987) oli suomalainen aitajuoksija. Hän voitti 110 metrin aitajuoksun Suomen mestaruuden vuonna 1962. Asiala edusti urallaan Seinäjoen Urheilijoita ja Helsingin Kisa-Veikkoja.
Raimo Asialan veli oli pituushyppääjä Aarre Asiala.
Rapola (täsmennyssivu)

Rapola tarkoittaa seuraavia:
Rapola, kylä ja kartano Valkeakosken Sääksmäellä
Rapolan muinaislinna, Sääksmäellä
Sukunimi

Frans Rapola (1860–1910), opettaja, kansanedustaja (suomalainen puolue)
Marjos Rapola (1900–1969), lainvalmistelija, korkeimman hallinto-oikeuden jäsen, eduskunnan oikeusasiamies
Martti Rapola (1891–1972), kielitieteilijä, professori
Leena Rapola (s. 1958), näyttelijä
Lyyli Rapola (1904–1979), nimistöntutkija ja paikannimiarkiston hoitaja
Sirkka Rapola (1905–1997), kustannustoimittaja, lastenkirjailija ja kääntäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rapola”, voi hakea sivunnimihaulla, laajalla sivunnimihaulla tai tekstihaulla.
Luettelo digimoneista D–G

Tämä on luettelo digimoneista D–G. Luettelo ei ole täydellinen.
Muut luettelot:
Luettelo digimoneista A–C
Luettelo digimoneista D–G
Luettelo digimoneista H–L
Luettelo digimoneista M–O
Luettelo digimoneista P–R
Luettelo digimoneista S–T
Luettelo digimoneista U–Z
Luettelo virus-tyypin digimoneista
D > Daemon

Daemon (jap. Demon) on Mega-tason digimon. Daemon on yksi Seitsemästä Suuresta Demonilordista ja edustaa Jupiteria ja vihan syntiä. Daemonin hyökkäyksiä ovat Flame Inferno, Chaos Flare, Double Dust, Slash Nail, Hammer Knucle, Algol's Flame ja Dark Spreader. Daemon esiintyi ensimmäisen kerran sarjassa Digimon Zero Two, kun hänen palvelijansa SkullSatamon tuhottiin. Daemon vaati Ken Ichijoujia tulemaan mukaansa jotta hän voisi absorboida Pimeyden Siemenen energian itseensä. Archnemon kuitenkin nappasi Kenin mukaansa muiden kidnappaamien lasten lisäksi. Daemon ei suostunut päästämään Yukio Oikawaa pakoon ja lähetti LadyDevimonin ja MarineDevimonin heidän peräänsä. Heidän tuhouduttuaan Daemon otti ohjat käsiinsä ja pysäytti Oikawan vaatien Kenin luovuttamista kuoleman uhalla. Lapset päättivät karkottaa Daemonin Digimaailmaan, mutta Daemon sanoi heille pystyvänsä avaamaan portaalin, jonka kautta hän tuli ihmisten maailmaan. Ken onnistuu avaamaan portin Pimeyden Merelle ja Imperialdramonin, Silphymonin ja Shakkoumonin avustuksella lapset onnistuivat karkottamaan Daemonin. Daemon oli ensimmäinen Digimon-animeissa koskaan esiintynyt demonilordidigimon. Daemonin nimi tulee Cacodaemonista.
Daemon esiintyy myös Digimon Adventure V-Tamer 01 -mangassa jossa hän komensi pahojen digimonien armeijaa. Daemon kutsui Neo Saiban digimaailmaan ja loi kokeellisen digimonin Arkadimonin ja teki Arkadimonista Neon digimonkumppanin. Myöhemmin Neo kääntyi Daemonia vastaan ja Arkadimon latasi Daemonin datan itseensä muuttuen Mega-muotoonsa, mutta Daemon onnistui syntymään uudelleen ottaen Arkadimonin ruumiin haltuunsa ja kehittyi Ultra-muotoonsa tuhoten Arkadimonin. Myöhemmin UlforceVeedramon Future Mode onnistui tuhoamaan Daemonin.
Daemonilla on myös Daemon Beast Mode (Ei peitelty mode). Digimon Adventure tri. -elokuvasarjan kuudennessa osassa "Future" lasten tuhottua Ordinemonin, "Pimeä Gennai" poimittuaan Apocalymonin datan sisältävän mustan datakuution sanoo yrittävänsä uudelleen joko Daemonin tai Diaboromonin kanssa. Digimon Chronicle X -mangassa Daemon varasti toiselta digimonilta itselleen X-Antibodyn muuntautuen Daemon X -muotoon. Daemon X taisteli Craniamonia ja Kentaurosmonia vastaan yhdessä Leviamonin ja Belphemonin kanssa, kunnes UlforceVeedramon X liittyi mukaan taisteluun ja onnistui lopulta kukistamaan Daemonin. Myöhemmin Diaboromon X käytti Daemonia miekkanaan taistellessaan Royal Knightseja vastaan.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Zurumon | Pagumon | PicoDevimon | Devimon | NeoDevimon | Daemon (Daemon Beast Mode) |
D > Daipenmon

Daipenmon on Hybrid-tason digimon, joka vastaa voimiltaan Mega-tasoa. Daipenmon syntyy kun molemmat Jään henget yhdistetään. Daipenmon muistuttaa jättimäistä violettia pingviiniä, jolla on päässään pyöritettävä kanki ja joka kantaa käsissään kahta valtavaa sinistä ja punaista jäätelöpuikkoa. Daipenmonin hyökkäyksiä ovat Purple Plague, Song of Thunder, Goma Milk Death, Storm Hammer Breaker ja Kakikaki-kun Blast ja IceDevimon-Daipenmon Enhancement-muodossa Ice Crusher Avalanche. Digimon Fusionissa Laylamon vapautti Daipenmonin jään sisältä Lake Zonella ja yhdisti Daipenmonin IceDevimonin kanssa IceDevimon-Daipenmon Enhancement-muotoon, jossa Daipenmon sai itselleen IceDevimonin siivet ja nahkavyön ympärilleen ja IceDevimonin merkin rintaansa ja demonimaiset sarvet ja vampyyrimäiset kulmahampaat. Shoutmon X4K onnistui kuitenkin tuhoamaan tämän Daipenmonin muodon taistelussa. Vuoden 2020 Digimon Adventure -sarjassa Daipenmon nähtiin MarineAngemonin hallitsemassa merenalaisessa kaupungissa, jonne Valitut päätyivät. Daipenmon kykeni kuljettamaan kaupunkia eteenpäin valtavan kädessään olevan jäätelöpuikon avulla.
D > Damemon

Damemon on mutanttidigimon, joka muistuttaa osittain harmaata Sukamonia, jolla on kullanväriset kädet, kengänsuojukset, aseet käsissään, piikki päässään ja Tyutyumon selässään. Damemonin hyökkäyksiä ovat Bunbun Ken, Gun Vulcan, Boost Attack ja Digi Ninpou Bujin Henka, joka muuttaa hänet Tuwarmoniksi. Damemonin sanotaan syntyneen vahingossa kun Digimaailman jätemäinen ulostedata ja pöly mutatoituivat keskenään. Digimon Fusionissa Damemon toimi Bagra-armeijan jäsenenä. Damemon ryhtyi myöhemmin Ewan Amanon digimonkumppaniksi ja muuntautui oikeaan muotoonsa Tuwarmoniksi. Ewan ja Tuwarmon hyökkäsivät lasten kimppuun Honey Landilla lasten kukistettua Zamielmonin. Ewan fuusioi Tuwarmonin AxeKnightmonin kanssa MusoKnightmoniksi. Taistelun seurauksena ryhmät erkanivat. Myöhemmin Ewan ja Tuwarmon hyökkäsivät lasten kimppuun Bright Landillä, jolloin Ewan astuttaa viruksen Apollomoniin muuttaen hänet pahaan Whispered-muotoonsa. Jouduttuaan Hell Field nimiseen paikkaan Ewan yhdistää Tuwarmonin Axemonin ja Apollomonin joukkojen ja Hell Fieldin energian seurauksena RuthlessTuwarmon Beast Modeen. Taistelussa Shoutmon X7 onnistuu vahingoittamaan RuthlessTuwarmonia osittain kuolettavasti. Pahasti loukkaantunut Tuwarmon ja Ewan joutuvat vetäytymään taistelusta. Myöhemmin Tuwarmon muuntautuu takaisin Damemoniksi, joka kuolee vammoihinsa Ewanin käsivarsille. Myöhemmin Damemon syntyy uudelleen ja palaa Ewanin digimonkumppaniksi Digimon Fusionin kolmannella kaudella. Damemonin nimi tulee sanasta Dame, mikä tarkoittaa "ei hyvä". Tuwarmonin nimi tulee sanasta Tsuwamono, joka tarkoittaa sotilasta.
Mangasarjassa C'mon Digimon: The capering monster BUN nähtiin erilainen Damemon, joka muistutti pientä Rookie-tason lohikäärmettä, joka näyttää Agumonin ja Koromonin risteytykseltä. Tämän Damemonin hyökkäys oli Spinning Tail Cyclone. Damemon toimi Kentarou Kamonin digimonkumppanina onnistuen kukistamaan taistelussa pahan Deathmonin.